Diari Oficial de la Generalitat Valenciana


Sumari del DOGV 8526, del 10-04-2019 (2019/2947)

RESOLUCIÓ de 5 de febrer de 2019, del cap del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, l'autorització administrativa prèvia, l'autorització administrativa de construcció i la declaració en concret d'utilitat pública, en el terme municipal de Castelló de la Plana. Expedient ATLINE/2017/201/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8526

Data del DOGV
:   10-04-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/2947


Data del document
:   05-02-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 5 de febrer de 2019, del cap del Servei Territorial d'Indústria i Energia de Castelló, per la qual s'atorga a Iberdrola Distribución Eléctrica, SAU, l'autorització administrativa prèvia, l'autorització administrativa de construcció i la declaració en concret d'utilitat pública, en el terme municipal de Castelló de la Plana. Expedient ATLINE/2017/201/12. [2019/2947]  
  
Presentada la sol·licitud d'autorització administrativa prèvia, l'autorització administrativa de construcció i la declaració en concret d'utilitat pública, relativa a la instal·lació elèctrica que s'indica més abaix i d'acord amb els següents  
  
Fets  
  
Primer. Que amb data 23 de març de 2018, Iberdrola Distribución Eléctrica, SAU, presenta un projecte de línia aèria trifàsica a 20 kV simple circuit 100-AL1/17-ST1A, entre suport existent núm. 380136 a substituir, i nou suport amb entroncament A/S de la línia L32 ronda nord de la ST Enginy, en el terme municipal de Castelló de la Plana, mitjançant sol·licitud presentada en aquest Servei Territorial d'Indústria i Energia.  
Segon. Amb data 10 de gener de 2018, es presenta la liquidació de la taxa corresponent.  
Tercer. Amb data 20 d'abril de 2018, la Secció d'Energia i Mines informa favorablement sobre la documentació presentada:  
  
 El projecte presenta un traçat concret, compta entre la seua documentació amb els plànols pertinents a escala adequada, està prou detallat i conté una relació concreta i individualitzada dels béns i drets afectats, i reuneix, per tant, les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
 El traçat de la línia elèctrica compleix amb les condicions tècniques i de seguretat reglamentàriament establides, la qual cosa permet l'aprovació d'aquesta resolució sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
Quart. Ha sigut realitzada la informació pública, a què es fa referència en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, mitjançant els anuncis corresponents, publicats en el Butlletí Oficial de la Província de Castelló, el 16 de juny de 2018; en el Diari Oficial de la Generalitat Valenciana, el 19 de juny de 2018; en el diari El Periódico Mediterráneo de Castelló, el 21 de juny de 2018; en el tauler d'anuncis de l'Ajuntament de Castelló de la Plana, del 31 de maig al 28 de juny de 2018, i s'han presentat les al·legacions durant el període d'informació pública de la sol·licitud:  
  
 Carmen Herrero Pérez, titular de la parcel·la cadastral 27 del polígon 8 de Castelló, que es correspon amb la finca número CS-CS-03, afectada pel projecte, manifesta una modificació del traçat proposat, considera que el pas de la línia impediria l'aprofitament present i futur de la finca en quasi un 50 per cent, i limita i fins i tot exclou la realització dels cultius o de possibles edificacions.  
  
 La beneficiària contesta, en data 7 d'agost de 2018, reafirmant-se en les afeccions a la finca esmentada, no considerant la proposta de variació, ja que el traçat actual de la línia està condicionat per la línia que proveeix l'edificació situada en la parcel·la confrontant (parcel·la 15 del polígon 8).  
El traçat alternatiu presentat que proposa la propietat coincideix amb la línia de mitjana tensió que proveeix a aquesta edificació.  
La modificació proposada de la línia formant angle de 90° implica que el suport a col·locar siga de dimensions molt més grans i amb una vorera perimetral d'un metre.  
Les limitacions per servitud de pas no limiten el cultiu agrícola, quant a les edificacions, si l'actual Pla General d'Urbanisme ho permet, poden continuar edificant-se guardant les distàncies reglamentàries.  
  
Cinqué. Examinada la documentació aportada, la Secció d'Energia i Mines emet proposta de resolució favorable.  
  
Fonaments de dret  
Primer. Efectuats els tràmits necessaris per a l'autorització administrativa prèvia i l'autorització administrativa de construcció (conforme a la nova terminologia introduïda per la Llei 24/2013, de 26 de desembre, del sector elèctric, en el seu article 53), establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Segon. Conforme a l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas.  
  
Tercer. Que la instrucció del procediment és competència del Servei Territorial d'Indústria i Energia, segons Decret 104/2017, de 21 de juliol (DOGV 8113, 25.08.2017), pel qual s'aprova el Reglament orgànic i funcional de Conselleria d'Economia Sostenible, Sectors Productius, Comerç i Treball.  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa de la instal·lació elèctrica que s'indica:  
Peticionari: Iberdrola Distribución Eléctrica, SAU.  
Emplaçament de la instal·lació: terme municipal de Castelló de la Plana - zona A - Castelló de la Plana (Castelló).  
Projecte/avantprojecte: línia aèria trifàsica a 20 kV simple circuit 100-AL1/17-ST1A, entre suport existent núm. 380136 a substituir, i nou suport amb entroncament A/S de la línia L32 ronda nord de la ST Enginy, en el terme municipal de Castelló de la Plana.  
  
Característiques principals:  
  
NÚM. DE REGISTRE DE LÍNIES: TIPUS: AÈRIA  
TENSIÓ: 20 kV LONGITUD TOTAL: 644 m  
LONGITUD AÈRIA: 644 m LONGITUD SUBTERRÀNIA: 0 m  
  
  
Pressupost: 19.224,09 -  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que hi resulten aplicables i, especialment, les relatives a l'ordenació del territori i al medi ambient.  
  
Aquesta autorització s'emet sense perjudici de tercers, i deixant fora de perill els drets particulars.  
  
Segon  
Atorgar autorització administrativa de construcció de la instal·lació segons el projecte d'execució presentat. En l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat i, si escau, els annexos tècnics que s'hi hagen aportat posteriorment.  
2. El peticionari haurà de tindre en compte les prescripcions disposades en els reglaments vigents, i també els condicionats impostos pels organismes afectats.  
3. El titular donarà compte de la terminació de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, de 29 d'abril, segons el tipus d'instal·lació que es tracte.  
4. En el cas que, per a finalitzar l'execució de la instal·lació objecte de projecte, es requerisca posar part d'aquesta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, per triplicat exemplar, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada és conforme als reglaments tècnics en la matèria.  
- La finalització de l'execució es realitzarà sota la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà tores les actuacions que considere necessàries de manera que quede garantit tant el manteniment de les condicions reglamentàries de la pròpia xarxa ja existent com la no pertorbació a altres instal·lacions o equips.  
- S'haurà de presentar, en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que s'estableix en el Decret 88/2005, de 29 d'abril.  
- Transcorregut un mes des que aquest Servei Territorial diligencie i entregue el certificat de finalització parcial d'obra i que per part del peticionari no s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En cas que aquesta instal·lació ja estiga en tensió, el peticionari haurà de procedir a la seua desconnexió a la finalització d'aquest termini.  
  
  
Tercer  
Declarar, en concret, la utilitat pública de la línia elèctrica descrita en el fet primer d'aquesta resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests, a l'efecte de l'article 52 de la Llei de 16 de desembre de 1954 sobre expropiació forçosa, concretant-se en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric, i els articles 157.1, 158, 159, 160 i 162.3 del Reial decret 1955/2000, d'1 de desembre.  
Quart  
Publicar i notificar aquesta resolució, d'acord amb el que s'estableix en el Decret 88/2005, de 29 d'abril, i significar que la seua publicació es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució als titulars desconeguts o amb domicili ignorat o a aquells que, intentada la notificació, no s'haguera pogut practicar.  
  
L'Administració deixarà sense efecte aquesta resolució en qualsevol moment en què observe l'incompliment de les condicions imposades en aquesta.  
Aquesta autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que hi siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
  
Contra aquesta resolució, que no posa fi a la via administrativa, es pot posar recurs d'alçada davant la Direcció General d'Indústria i Energia (carrer de la Democràcia, 77 € 46800 València) en el termini d'un mes, comptat a partir de l'endemà de la seua notificació, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 5 de febrer de 2019. El cap del Servei Territorial d'Indústria i Energia: Gerardo Nebot García.